b"\n_START_ARTICLE_\nJoaqu\xc3\xadn Mar\xc3\xada de Navascu\xc3\xa9s y de Juan\n_START_SECTION_\nBiografia\n_START_PARAGRAPH_\nVa cursar el Batxillerat a Saragossa i es llicenci\xc3\xa0 en Filosofia en Lletres a la Universitat de Saragossa, obtenint el doctorat a la Universitat Central de Madrid en 1949, on va ser deixeble de Manuel G\xc3\xb3mez-Moreno.  El 1921 va ingressar en el Cos Facultatiu d'Arxivers, Bibliotecaris i Arque\xc3\xb2legs. De 1925 a 1929 fou director del Museu de C\xc3\xb2rdova, i de 1929 a 1930 del Museu de Tarragona. En 1930 fou nomenat conservador del Museu Arqueol\xc3\xb2gic Nacional d'Espanya sota la direcci\xc3\xb3 de Francisco de Paula \xc3\x81lvarez-Osorio y Farf\xc3\xa1n de los Godos, i s'encarreg\xc3\xa0 de l'adquisici\xc3\xb3 de l'adquisici\xc3\xb3 de la col\xc2\xb7lecci\xc3\xb3 del Marqu\xc3\xa8s de Monsalud._NEWLINE_L'esclat de la guerra civil espanyola el va sorprendre a Madrid, on va rebutjar el seu c\xc3\xa0rrec en el museu i fou tancat a la pres\xc3\xb3 l'octubre de 1936. El gener de 1937 fou alliberat gr\xc3\xa0cies a la mediaci\xc3\xb3 de l'ambaixada de Romania i aconsegu\xc3\xad arribar a Saragossa, on es va incorporar a l'Ex\xc3\xa8rcit Nacional com alferes en el servei militar de Defensa del Patrimoni Art\xc3\xadstic de l'Ex\xc3\xa8rcit Nacional. En 1940 fou nomenat Inspector Nacional de Museus._NEWLINE_A la mort del comte de Romanones en 1950 el va substituir com a acad\xc3\xa8mic en la Reial Acad\xc3\xa8mia de la Hist\xc3\xb2ria. El mateix any va guanyar la c\xc3\xa0tedra d'Epigrafia i Numism\xc3\xa0tica en la Universitat Central de Madrid i en 1952 va substituir Augusto Fern\xc3\xa1ndez de Avil\xc3\xa9s y \xc3\x81lvarez-Ossorio com a director del Museu Arqueol\xc3\xb2gic Nacional, c\xc3\xa0rrec que va ocupar fins a 1967."